Չհվե Սու Յոնգ

Չհվե Սու Յոնգ (; ), հարավկորեացի երգչուհի, ռադիո DJ, հաղորդավարուհի, պարուհի, դերասանուհի և գովազդային մոդել։ Հարավկորեական Girls' Generation խմբի անդամ։ Սու Յոնգը միակ ասիացին է, որը հայտնվել է Complex's Hottest '90s Babies ամսագրի ցուցակում։

Կենսագրություն 

Սու Յոնգը ծնվել է 1990 թվականի փետրվարի 10-ին։ Նա մյուզիքլների դերասանուհի՝ Չհվե Սու Ջինի փոքր քույրն է։ Սու Յոնգի հայրը՝ Չհվե Չոնգ Նամը, հայտնի ճարտարապետ է և շինարարական գործակալության գլխավոր մենեջերն է։ Սու Յոնգի մայրը, Մուն Սոհին, տնային տնտեսուհի է, նախկինում եղել է օպերային վոկալի ուսուցիչ։ Սու Յոնգի ընտանիքը հայտնի է և հաճախ է հայտնվում հեռուստատեսությունում։ 2011 թվականից Սու Յոնգի հայրը ակտիվորեն զբաղվում է ցանցաթաղանթի պիգմենտոզայի խնդրով։ Նա հիմնադրամ է հիմնել, որին SNSD-ին ակտիվորեն աջակցում են։

Սու Յոնգը նույնպես հետաքրքրված է այդ հիվանդության բուժման խնդրով, նրա համար, որ 2012 թվականի փետրվարին նա պատմել է այն մասին, որ նրա հայրը նույնպես տառապում է այդ հիվանդությամբ։

2011 թվականի օգոստոսի 28-ին, գնալով սեմինարի Թեջոն իր քրոջ հետ, որտեղ Սու Յոնգի հայրը խնդրել է մի քանի խոսք ասել, Սու Յոնգը դառնում է ավտովթարի տուժած։ Աղջիկը վնասել է պոչուկը, հայտնվում է հիվանդանոցում և ազատվել է բոլոր միջոցառումներից։ Նա բաց է թողել 'SMTOWN LIVE in TOKYO SPECIAL EDITION' համերգը և Girls' Generation- ի միանձնյա համերգը Թայվանում։ Իր երկրպագուների համար Սու Յոնգը թողել է տեսաուղերձ, որը նկարել և մոնտաժել է ինքնուրույն։ 2011 թվականի սեպտեմբերի 27-ին Սու Յոնգը վերադարձել է աշխատանքի Girls' Generation-ի  կազմում։

Ինչպես նաև Սու Յոնգը համարվում է ակտիվ աստղերից մեկը, որը փորձում է ուշադրություն գրավել Շարկո հինվադության հանդեպ, և մասնավորապես, հայտնի կորեացի բասկետբոլի մարզիչ Փակ Սըն Գիլի նկատմամբ։ Պատմելով իր հիվանդության և սիրո պատմությունը «Strong Heart» հաղորդման 54-րդ էպիզոդում, նա հույս ուներ, որ որպես հայտնի Girls' Generation խմբի անդամ, նա կարող է մարդկանց հասցնել այսպիսի հիվանդությամբ տառապող մարդկանց օգնելու կարևորությունը։

2009 թվականին Սու Յոնգն ավարտել է աղջիկների JeongShin ավագ դպրոցը։ Լինելով միջնակարգ դպրոցի աշակերտուհի, Girls Generation-ի առաջնաելույթից առաջ, նա երգել է դպրոցի երգչախմբում։ 2009 թվականից նա սովորում է Chung-Ang համալսարանի «Կատարողականություն և թատրոն» ֆակուլտետում իր գործընկեր Յու Րիի հետ։

Սու Յոնգը տիրապետում է կորեերենի և ճապոներենի։ Նա քրիստոնյա է։ Խոսելով Սու Յոնգի մասին, հնարավոր չէ նշել նրա հումորի զգացման և ուտելիքների հանդեպ ունեցած սիրո մասին։ Նա շատ ուրախ, ընկերասեր մարդ է, բազմաթիվ ընկերներով։

Անձնական կյանք 
2014 թվականի հունվարի 3-ին թերթերը և Հարավային Կորեայի լրատվական պորտալները պայթում էին այն հոդվածներով, որ Սու Յոնգը հանդիպում է դերասան Չոնգ Կյո Հոյի հետ։ Հոդվածներին հաջորդեցին լուսանկարները, որոնցում երևում էր, թե ինչպես է զույգը միասին դուրս գալիս մեքենայից։ Շշուկները վաղուց կային, բայց երկուսն էլ ժխտում էին, ասելով, որ նրանք ընդամենը ծանոթներ են և միևնույն եկեղեցու ընկերներ։ Հետագայում Չոնգ Կյո Հոն նույնիսկ խոստովանել է, որ հանդիպում է մեկ ուրիշ աղջիկա հետ, բայց նա հայտնի չէ։ Ի վերջո, հանրությունը նրանց երջանկություն ցանկացավ, բայց նաև վրդովվել է, որ նա այդպես անամոթաբար խաբել է։ Ավելի ուշ Կյո Հոյի գործակալությունը հայտնել է, որ այդ քայլն արվել է, որպեսզի պաշտպանեն Սու Յոնգին և նրա այդոլի և SNSD-ի իմիջը։

SM Ent.-ը հաստատել է, որ զույգը իրականում հանդիպում է։ Գործակալությունը հայտնել է, որ նրանք չգիտեն, թե երբ են նրանք սկսել հանդիպել, բայց նրանք տվել են հետևյալ մեկնաբանությունը լրատվական ծառայություններին. «Խոսակցությունները հարաբերությունների մասին ճիշտ են։ Անցած տարի նրանք մտերիմ են եղել, որպես ընկերներ, բայց նրանց հարաբերությունները փոխվեցին… Խնդրում ենք, հոգ տարեք նրանց մասին»։

Կարիերա

Երաժշտական կարիերա 

Աղջիկը ընդունվել է SM Entertaiment 2000 թվականին բաց լսումների շնորհիվ։ Երկու տարի անց նա անցել է «2002 կորեա-ճապոնական լսումներ Սուպեր այդոլ զույգերգի համար», որից հետո առաջնաելույթ է կատարել ճապոնական բեմում Route θ ենթախմբում։ Զուգերգում նա երգել է ճապոնացի կատարող Մարինա Տակահասիի հետ։ Խումբը թողարկել է երեք սինգլ` «Waku! Waku! It’s Love», «Start» և «Painting» և ևս երեք լրացուցիչ երգեր` Go Go Happy!!, Kimi Ni Ae Ta Kara և Onna No Ko Magic: Զուգերգը լուծարվել է 2003 թվականին։

2005 թվականին Չհվե Սու Յոնգը ձայնագրել է «InuYasha» անիմեի կորեական տարբերակի բացման թեման։

2008 թվականին Սու Յոնգը և Յու Րին երգել են «Working Mom» հեռուստասերիալի սաունդթրեկը

2009 թվականին Սու Յոնգը և Թիֆանին մասնակցել են The Blue (Կիմ Մին Ջոնգ և Սոն Ջի Չանգ) խմբի «Oh! My Love to You» (մյուս անվանումն է` «Feeling Only You») երգի ձայնագրմանը ։

Նրա առաջնաելույթը, որպես քնարերգու, եղել է «How Great Is Your Love» երգը Girls' Generation-ի երրորդ կորեական «The Boys» ալբոմից։ Խմբի մյուս անդամների՝ Յու Րիի և Սույոնի հետ միասին, գրել է «Baby Maybe» երգի լիրիկան, որը խմբի չորրորդ կորեական «I Got a Boy» ալբոմից է։ 

Ամռանը Սու Յոնգը կատարել է OST "Իմ կյանքի գարնանային օրերը" դորամայի համար, որում խաղացել է գլխավոր դերում։

2016 թվականի մայիսին հայտնի է դարձել, որ Սու Յոնգը դարձել է "What Do I Do" երգի լիրիկայի հեղինակը, որը ընդգրկվել է նրա գործընկերուհի Թիֆանիի միանձնյա ալբոմում։

Դերասանական կարիերա 

2007 թվականին Սու Յոնգը խաղացել է «Անհաղթահարելի ամուսնություն» սիթքոմում Յու Րիի հետ ։ Նրանց կերպարները սիրահարված են եղել իրենց դասընկերոջը և ամեն կերպ փորձում էին գրավել նրա ուշադրությունը, այդ ընթացքում նաև մրցելով միմյանց հետ։ Դասընկերը իհարկե ուշադրություն է դարձնում նրանց։

2008 թվականին Սու Յոնգը նկարահանվել է «Ողջույն, աշակերտուհի» () ֆիլմում Լի Յունգ Հիի և Կանինի հետ միասին։ Նա խաղացել է գլխավոր հերոսուհու ընկերուհու դերը։

Սու Յոնգը հայտնվել է նաև որպես կամեո տարբեր հեռուստասերիալներում, ինչպիսիք են՝ «Oh My Lady!», «Paradise Ranch» և A« Gentleman’s Dignity»:

2012 թվականի մարտին նա անցել է լսումներ բժշկական «The 3rd Hospital» դորամայի համար, որը ցուցադրվելու է tvN հեռուստաալիքով։ Նա մարմնավորել է ալտահարուհի Ըն Ջինին, ով դարձել է սիրային քառակուսու մաս, դերասաններ Կիմ Սընգ Ուի, Օ Ջի Հոյի և Կիմ Մին Ջունգի հետ։ Նրա դերասանական խաղը շատ է դուր եկել քննադատներին և հեռուստադիտողներին։ Նաև նրա գործընկերը նկարահանման հրապարակից՝ դերասան Օ Ջի Հոն ասել է, որ իր կարծիքով, Սու Յոնգը լավագույն դերասանուհին է SNSD-ի խմբից։ Շատերը կարծում են, որ նա շատ բնական էր իր զգացմունքները ներկայացնում:.

Դերասան Լի Ջոնգ Հյոկը և Սու Յոնգը միասին նկարահանվել են դորամայում։ Նրանք ընտրվել են գլխավոր դերերում «Ծանոթության գործակալություն „Սիրանո“» դորամայի համար։ Սու Յոնգը կերպարանափոխվում է գործակալության հիանալի աշխատակցի և դառնում է սիրահարված մարդկանց օգնականը։

2014 թվականի հուլիսին Սու Յոնգին առաջարկել են գլխավոր դեր "Իմ կյանքի գարնանային օրերը" դորամայում։ Նա մարմնավորելու է Լի Բոմին, մահացու հիվանդ կնոջ, որին սրտի փոխպատվաստում են անում։ Կանգ Դոնգ Հա անունով գլխավոր հերոսին մարմնավորել է Գամգ Ու Սոնգը։ Նա հանդիպում է Լի Բոմին և սիրահարվում նրան, չկասկածելով, որ նրա մահացած կնոջ սիրտը հասնում է հենց նրան։ Դորամայի ցուցադրման ժամանակ, այն զբաղեցրել է առաջին հորիզոնականներ օրվա ցուցակում, իսկ Սու Յոնգի խաղը դրական է գնահատվել հեռուստադիտողների կողմից։

Հաղորդավարի կարիերա 
Մինչ Girls Generation-ի առաջնաելույթը, 2005 թվականին, Սու Յոնգը եղել է DJ M.net Hello Chat-ում Super Junior խմբի անդամ Կանինի հետ։

2007 թվականի հուլիսից (մինչ SNSD-ի առաջնաելույթը) մինչև 2008 թվականի հունվարը նա եղել է ռադիո DJ, DMB ChunBangJiChuk ռադիոյում։ Սու Յոնգը պատմել է, որ երբեմն նա ստիպված էր դպրոցից միանգամից վազել դեպի ռադիո կայան, իսկ հետո SM պարապմուքների համար։

2009 թվականի մայիսից նոյեմբեր ընկած հատվածում Սու Յոնգը եղել է MBC հեռուստաալիքի «Fantastic Duo» մանկական խաղային հաղորդման հաղորդավարուհի, Օ Սանգ Ջինի և Կիմ Ջե Դոնգի հետ։ Երկրորդը արդյունքում դարձել է նրա լավ ընկերը։

2011 թվականին, «The Boys» ալբոմի առաջմղման ժամանակ Սու Յոնգը եղել է M! Countdown երաժշտական հաղորդման ժամանակավոր հաղորդավարուհի։

2012 թվականի մայիսից Սու Յոնգը համարվում է SBS Midnight TV Entertainment հաղորդման հաղորդավարուհի, հայտնի ռոքեր Յու Դոնգ Հյոնի հետ։ Հաղորդումը ցուցադրվում է յուրաքանչյուր չորեքշաբթի ուղիղ եթերով։

2011 թվականի օգոստոսի 20-ին նա եղել է հաղորդավարուհի K-Pop All Star Live in Niigata-ի ժամանակ Յու Րիի և Թիֆանիի հետ։

2012 թվականի դեկտեմբերի 30-ին Սու Յոնգը եղել է SBS Entertainment Awards-ի հաղորդավարուհի Հա Հայի և Յու Դոնգ Հյոնի հետ։

2013 թվականի դեկտեմբերի 5-ին Սու Յոնգը վարել է «2013 Women’s Film Festival» փառատոնը։

Մոդել 

Սու Յոնգը SNSD խմբի ամենաբարձրահասակ և ամենանիհար անդամն է։ Նա սկսել է հայտնվել ամսագրերում շատ վաղ։ 2003 թվականին, մինչ Girls Generation- առաջնաելույթը, ճապոնական Route 0 դուետի ապագա մասը, Սու Յոնգը դարձել է Chubbygang Clothing Line-ի հագուստի մոդել։

2004 թվականին նա դարձել է մոդել Skoolooks Uniform-ի համար Չանգ Գըն Սոկի և Յու Ա Ինի հետ։ Նույն թվականին, Ճապոնիայից վերադառնալուց հետո, Սու Յոնգը նկարահանվել է Samsung AnyCall-ի գովազդում դերասան Փակ Ջոնգ Այի հետ։

2009 թվականի մարտի 20-ին Սու Յոնգը առաջին անգամ անցել է պոդիումով, ներկայացնելով 2008-09 թվականների F/W SFAA Seoul Collection: Lee Joo-Young հավաքածուն։

2009 թվականին Սու Յոնգը Թեյոնի, Սանիի, Յու Րիի և Սոհյոնի հետ դարձել են Banana Milk բանանաով կաթի մոդելները։

2010 թվականի մարտի 29-ին Սու Յոնգը Թեյոնի, Յու Րիի, Յունայի և Սոհյոնի հետ դարձել են Nintendo-ի մոդելները Կորեայում Nintendo DSi-ի առաջխաղացման համար։
Սու Յոնգի (ինչպես նաև Թիֆանիի և Յու Րիի) հաջորդ գովազդային պայմանագիրը եղել է կոսմետիկ Biotherm ապրանքանիշը։

2011 թվականին Սու Յանհի Սանիի, Թիֆանիի, Յու Րիի, Ջեսիկայի և Հյո Յոնգի հետ ստորագրել են գովազդային պայմանագիր Dior ապրանքանիշի հետ։ Ըստ պայմանագրի թողարկվել է գովազդային հոլովակ և մի քանի լուսանկարահանումներ։

2012 թվականին Սու Յոնգը դարձել է Llang կոսմետիկ գործակալության դեմքը։

2013 թվականի փետրվարի 7-ին Double M ապրանքանիշը ընտրել է Սու Յոնգին, որպես իր ապրանքանիշի մոդել, հայտարարելով. «Մենք որոշել ենք աշխատել միասին այն բանից հետո, երբ զարդը, որը կրում էր Սու Յոնգը Wonder Girls խմբի անդամ Սոնյոի հարսանիքին, վայրկենական գնեցին։ Ինչպես նաև, Սու Յոնգի կերպարը համապատասխանում է մեր ապրանքանիշի կերպարին, ներկայացնելով նորաձևությանը հետևող նոր սերունդին։»

2013 թվականի սեպտեմբերին Սու Յոնգը ընտրվել է, որպես «Art of the Trench» от Burberry-ի» հավաքածուի մոդելներից մեկը
:

Երգերի հեղինակ 
Նրա առաջնաելույթային երգը, որպես լիրիկայի հեղինակ, եղել է Girls' Generation-ի երրորդ կորեական «The Boys» ալբոմի «How Great Is Your Love» երգը։ Խմբի մյուս անդամների հետ, Յու Րիի և Սոհյոնի հետ, նա գրել է լիրիկան «Baby Maybe» երգի համար, խմբի «I Got a Boy» ալբոմից։

Սու Յոնգը գրել է նաև «What Do I Do» երգի լիրիկան Թիֆանիի առաջին մինի "I Just Wanna Dance" ալբոմի համար։

Սկավառակագրություն

Route θ

Սաունդթրեկներ

Ֆիլմագրություն

Ֆիլմեր

Դորամաններ

Հեռուստահաղորդումներ

Մասնակցություն երաժշտական տեսահոլովակներում

Ռադիո շոուներ

Գովազ

Մրցանակաբաշխութուններ և անվանակարգեր

Ծանոթագրություններ

Արտաքին հղումներ 
 Պաշտոնական կորեական կայք էջ 
 Պաշտոնական ճապոնական կայք էջ
 Choi Sooyoung International Fan Community 

Հարավկորեացի երգչուհիներ
Հարավկորեացի հեռուստատեսային դերասանուհիներ
Հարավկորեացի դերասանուհիներ
Հարավկորեացի պարուհիներ
Հարավկորեացի մոդելներ
Չունգ Անգի համալսարանի շրջանավարտներ
Հարավկորեացի կինոդերասանուհիներ
Հարավկորեացի հաղորդավարներ